# gsdity

Громова

Материал представлен из коллекции электронной библиотеки «Писатели Чувашии – детям» – pchd21.ru

Электронная библиотека создана Чувашской республиканской детско-юношеской библиотекой – www.rdub21.ru – на средства гранта Президента Российской Федерации для поддержки творческих проектов общенационального значения в области культуры и искусства

Автор: Гордеева Светлана Денисовна

Книга: Верить в чудеса = Тĕлĕнтермĕшсен тĕнчи

Рассказ: Ыйтусем

Ывăнать манпа анне те,

Асатте: «Хăпсамччĕ», – тет.

Ман ыйту нумай, пурне те

Пĕр пин çуллăха çитет.

Маншăн пурте интереслĕ,

Ǎнланас килет йăлтах.

Мĕн курман, илтмен, пĕлместĕп –

Эп ыйтатăп çавăнтах.

Кайăксем мĕнле вĕçеççĕ,

Самолёт та?.. Ǎнлантар!

Кăмпана «лисичка» теççĕ,

Ма «кушак» е «кашкăр» мар?

Шăрчăк мĕншĕн çурăк саслă?

Çывăрать-и дикобраз?

Мĕншĕн-ши, кăтăкласассăн,

Çав тери кулма хавас?

«Пулă евĕр чĕмсĕр» теççĕ,

Мĕншĕн-ха «ăман пек» мар?

Сассине ăçтан илеççĕ

Сĕрме купăс калама?

Кĕтесре, диван патши пек,

Ма кушак мăр-мăр! тăватъ?

Пирĕн чӳрече мĕн-ма тек

Тăваттăмĕш хутра пулать?

Шĕшкĕ тунă сарă мăйăр,

Мĕншĕн чăрăшăн – йĕкел?

Хуравне тупмашкăн йывăр –

Илсе парăр кĕнеке.

Все тексты взяты из открытых источников и выложены на сайте для не коммерческого использования.


Все права на тексты принадлежат только их правообладателям.